text: Sønderjyske henter målmands-gardering i AGF
  20 juni 2016 kl. 05.39
  Superliga-sølvvinderne fra Sønderjyske har med omgående virkning hentet den 23-årige målmand Lukas Fernandes i AGF
  Den 23-årige målmand har spillet en række kampe på forskellige ungdomslandshold og har netop også været med OL- landsholdet i Korea.
  Nu glæder sportschef Hans Jørgen Haysen til sig at modtage ham mandag formiddag til sæsonens første træningspas i Haderslev:
  - Lukas Fernandes er en spændende og talentfuld målmand, som vi i første omgang henter ind som back up for Marin Skender. Men vi håber og tror på, at han kan udvikle sig til at blive holdets førstemålmand, siger Hans Jørgen Haysen i en pressemeddelelse om kontrakten med den unge målmand, der afløser Jens Rinke, som reservekeeper i Sønderjyske.
  Der er træningsstart i Sønderjyske mandag formiddag, og i eftermiddag trækker UEFA lod til de indledende kvalifikationskampe i Europa League, hvor Sønderjyske indtræder i 2. runde og skal spille første kamp den 14. juli.
  Esbjerg fB indleder også træningen mandag formiddag.
  